Rådets forordning (EF) nr. 146/2003
af 27. januar 2003
om ophævelse af forordning (EF) nr. 1705/98 om afbrydelse af visse økonomiske forbindelser med Angola i relation til UNITA's "União Nacional para a Independência Total de Angola" aktiviteter (UNITA)
RÅDET FOR DEN EUROPÆISKE UNION HAR -
under henvisning til traktaten om oprettelse af Det Europæiske Fællesskab, særlig artikel 60 og 301,
under henvisning til fælles holdning 2002/991/FUSP(1),
under henvisning til forslag fra Kommissionen, og
ud fra følgende betragtninger:
(1) Den 9. december 2002 vedtog De Forenede Nationers Sikkerhedsråd på grundlag af kapitel VII i De Forenede Nationers pagt i resolution 1448 (2002), at foranstaltninger, der blev pålagt ved punkt 19 i resolution 864 (1993), punkt 4c) og d) i resolution 1127 (1997) og punkt 11 og 12 i resolution 1173 (1998), bør ophøre med at have virkning fra den dato.
(2) Den 19. december 2002 vedtog Rådet fælles holdning vedrørende ophævelse af restriktive foranstaltninger over for "União Nacional para a Independência Total de Angola" (UNITA) og om ophævelse af fælles holdning 97/759/FUSP og 98/425/FUSP.
(3) Rådets forordning (EF) nr. 1705/98 af 28. juli 1998 om afbrydelse af visse økonomiske forbindelser med Angola med henblik på at anspore "União Nacional para a Independência Total de Angola" (UNITA) til at indfri sine forpligtelser som led i fredsprocessen og om ophævelse af forordning (EF) nr. 2229/97(2), bør derfor ophæves -
UDSTEDT FØLGENDE FORORDNING:
Artikel 1
Forordning (EF) nr. 1705/98 ophæves.
Artikel 2
Denne forordning træder i kraft dagen efter offentliggørelsen i De Europæiske Fællesskabers Tidende.
Den anvendes fra den 20. december 2002.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 27. januar 2003.